Česka sćažka

Česka sćažka (teke Stary Praski puś;  Česká stezka,  Böhmischer Steig) jo pomjenjowanje wšakich starych wikowańskich puśow, kótarež su wjadli z 11. lětstotka wót Mišnjańskeje marki a Górneje Łužyce pśez smugi górow Bohotskeje, Rudnych górinow a Łužyskich górow do Českeje.

Prědne njedirektne naspomnjenje takego wobchadnego zwiska sta se w lěśe 1118, ako jo se we wopismje naspomnjeł cłonistwo blisko źinsajšneje Šwikawy. Direktnje jo se naspomnjeła w lěśe 1143 semita bohemica, wjeźeca ze Starograda (Altenburg) pśez Waldenburg a Sapawu (Zschopau) do Českeje.

Łužyska wótbocna droga Českeje sćažki jo wjadła wót Budyšyna pśez Sprjewiny doł do Šluknova a dalej do Českeje Lipy.

 Literatura 
 Andreas Gerth: Der Böhmische Steig, Auf den Spuren eines alten Handelsweges von Bautzen nach Prag; eine Wanderung der besonderen Art. Oberlausitzer Verlag Frank Nürnberger, 2008

Kategorija:Wobchad w Sakskej
Kategorija:Górna Łužyca
Kategorija:Srjejźowěk